Topwenke om medieseskemaopsies onder die knie te kry - Jou Geld | Solidariteit WêreldJou Geld | Solidariteit Wêreld
Tuis › Artikels › Topwenke om medieseskemaopsies onder die knie te kry
Topwenke om medieseskemaopsies onder die knie te kry
Suid-Afrikaners is finansieel onder druk namate lewenskoste die hoogte in skiet terwyl inkomstevlakke ingeperk bly. Vir die meeste het afskaling 'n saak van oorlewing geword, en die koste van privaat gesondheidsorg het dit nie vrygespring nie.
Baie huishoudings oorweeg goedkoper voordeelopsies nadat mediesefondsstygings van ongeveer 8,5% vir 2019 aangekondig is, gekoppel met mediese fondse wat jaar-tot-jaar saam met 'n algemene styging in lewenskoste met meer as inflasie styg.
Maar volgens Janette Clark, gesondheidsorgbestuurder by Aon Suid-Afrika se afdeling werknemervoordele, beteken goedkoper opsies minder voordele ─ en dit kan jou op die lang duur meer kos. “Voordat jy oorhaastige veranderinge aan jou essensiële mediesefondsdekking aanbring, is daar 'n aantal belangrike faktore en implikasies wat jy deeglik moet evalueer.”
Clark illustreer met 'n eenvoudige voorbeeld: “'n Gesin wat toegang nodig het tot dekking vir chroniese toestande kan vind dat om goedkoper te koop hul kontantuitgawes met meer as die spaargeld in die mediesefondsbydrae laat styg en hulle met 'n aansienlike bykomende finansiële las laat.”
Clark beveel aan dat jy die volgende belangrike punte moet oorweeg voordat jy enige verandering in jou mediesefondsdekking aanbring:
Versover dit die koste en voordele van 'n mediese skema betref, kan jy enige tyd van die jaar na 'n laer voordeelopsie in dieselfde skema beweeg. Sodoende vermy jy wagtydperke waarmee 'n totale verandering van medieseskemaverskaffer tipies gepaard gaan. Om 'n duurder medieseskemaopsie te koop, word tipies net toegelaat aan die begin van 'n voordeeltydperk ─ en dit beteken dat veranderinge nie later nie as 1 Desember gemaak moet word ten einde in Januarie in werking te wees.
Moet nooit van een mediese skema of voordeelopsie beweeg net omdat die bydrae laer as jou huidige een is nie. Vergelyk die werklike voordele, uitsluitings, toegevoegde waardes en dienslewering saam met jou spesifieke gesondheidsorgbehoeftes, byvoorbeeld enige chroniese toestand en gereelde medikasie wat jy kan nodig kry.
100%-dekking beteken nie noodwendig dat jy ten volle gedek is nie. Spesialiste en in-hospitaal-koste kan tot 400% meer wees as die voordele wat die mediese skema bied. As jou mediese skema net 100% van die skaal betaal, is jy aanspreeklik vir die tekort of oorblywende 300% uit jou sak. Hier blyk dit dat gapingdekkingspolisse vir medieseskematekorte uiters waardevolle veiligheidsnette is deurdat hulle sekere moontlike in-hospitaal- en spesialistekorte dek teen 'n relatief goedkoop maandelikse gesinspremie.
Buitehospitaal- en dag-tot-dag-limiete wissel dramaties tussen mediese skemas en voordeelopsies. As jou mediese spaarlimiet laag is, maar jy moet die dokter gereeld besoek vir sekere toestande, kan jy vind dat twee of drie besoeke aan 'n spesialis jou fondse gou sal uitput en jy moet enige verdere koste uit jou sak betaal of minstens totdat jou selfbetaalgaping, indien van toepassing, bereik word, en dit kan 'n paar duisend rand beloop.
Baie voordeelopsies vereis dat jy gebruik maak van praktisyns en hospitale wat die mediese skema aanwys omdat hulle mediese dienste lewer teen 'n vaste skaal wat met die mediese skema onderhandel is. As jy gebruik maak van 'n verskaffer wat om watter rede ook al nie op die lys is nie, kan jy sit met groot bybetalings of, in sekere gevalle, alle voordele verbeur.
Clark waarsku dat jy, voordat jy oorhaastige veranderinge aan jou essensiële mediesefondsdekking aanbring, 'n aantal belangrike faktore en implikasies deeglik moet evalueer. “Jy kan 'n ingeligte keuse maak slegs nadat jy jou eisegeskiedenis, gesondheidstoestand en jou en jou gesin se unieke behoeftes oorweeg het, sowel as die vlak van selfbefondsing wat jy kan bekostig.
“Mediesefondsdekking en die vergelyking van verskillende voordeelopsies moet liefs gedoen word met die leiding en advies van 'n professionele gesondheidsorgmakelaar, wat 'n deeglike behoefteontleding kan doen en seker maak dat jy nie deur veranderings finansieel gekompromitteer word nie.”
Money Web: https://www.moneyweb.co.za/moneyweb-radio/getting-to-grips-with-your-medical-scheme-benefit-options/
Financial Intermediaries Association Of Southern Africa: https://www.fia.org.za/blog/getting-to-grips-with-your-medical-scheme-benefit-options/
Business Tech: https://businesstech.co.za/news/finance/287446/the-5-biggest-medical-aid-schemes-in-sa-what-they-offer-and-how-much-they-cost-in-2019/
Waarom is 'n begrafnispolis noodsaaklik?
Dinsdag | 26 Maart | 2019
Hoe kies ek 'n motor?
Geen testament, wat nou?
Hou vas aan jou polisse in moeilike tye